b'\n_START_ARTICLE_\nGaius Iulius Hyginus\n_START_SECTION_\nFabulae\n_START_PARAGRAPH_\nFabulae const\xc4\x83 din trei sute de mituri \xc8\x99i genealogii celeste, unele foarte scurte \xc8\x99i chiar cu exprimare prea clar\xc4\x83 sau brutal\xc4\x83. Fabulae a fost creat\xc4\x83 de un autor care a fost caracterizat de c\xc4\x83tre editorul s\xc4\x83u modern, H. J. Rose ca: (\xc3\xaen latin\xc4\x83 adulescentem imperitum, semidoctum, stultum) un t\xc3\xa2n\xc4\x83r ignorant, semidoct \xc8\x99i stupid, dar valoros pentru c\xc4\x83 s-a folosit de operele unor scriitorii greci de tragedii care s-au pierdut.\n_START_SECTION_\nDe Astronomia sau Poeticon astronomicon\n_START_PARAGRAPH_\nDe Astronomia a fost publicat\xc4\x83 pentru prima oar\xc4\x83 de Erhard Ratdolt la Vene\xc8\x9bia \xc3\xaen 1482, sub titlul Clarissimi uiri Hyginii Poeticon astronomicon opus utilissimum. Lucrarea prezint\xc4\x83 miturile legate de constela\xc8\x9bii. La fel ca \xc8\x99i Fabulae, De Astronomia sau Poeticon astronomicon este o colec\xc8\x9bie de rezumate. Stilul \xc8\x99i nivelul de competen\xc8\x9b\xc4\x83 al limbii latine precum \xc8\x99i gre\xc8\x99elile elementare (\xc3\xaen special la reproducerea originalelor grece\xc8\x99ti) au fost motivele pentru care un contribuitor anonim al Edi\xc8\x9biei a XI-a a Enciclopediei Britannica 1911 a afirmat faptul c\xc4\x83 lucrarea nu poate s\xc4\x83 fi fost activitatea unui at\xc3\xa2t de distins savant ca Gaius Iulius Hyginus. De asemenea a sugerat faptul c\xc4\x83 aceste tratate ar fi doar un rezumat f\xc4\x83cut \xc3\xaen a doua jum\xc4\x83tate a secolului al doilea a lucr\xc4\x83rii Genealogiae de Hyginus de c\xc4\x83tre un autor necunoscut. Acesta ar fi ad\xc4\x83ugat un tratat complet de mitologie. Listele de stele din Astronomia sunt exact \xc3\xaen aceea\xc8\x99i ordine ca \xc3\xaen lucrarea lui Ptolemeu, Math\xc4\x93matik\xc4\x93 Syntaxis (Syntaxis mathematica), acest lucru \xc3\xaent\xc4\x83rind ideea unei compila\xc8\x9bii din secolul al II-lea.'